stanford-oval/wikipedia huggingface dataset:
Eikonoklastes
Tausta

Milton sai tehtäväkseen kirjoittaa Eikonoklastesin  vastaukseksi teokselle Eikon Basilike (1649), joka esitti olevansa Kaarle I:n kirjoittama. Miltonin teoksen oli tarkoitus olla hallituksen virallinen näkemys.
Eikon Basilike julkaistiin välittömästi Kaarle I:n teloituksen jälkeen, ja se kuvasi kuninkaan marttyyrinä. Kirjalla oli selkeä poliittinen tarkoitus: herättää tunteita kuolleen monarkin puolesta ja heikentää maan hallituksen asemaa. Teos osoittautui niin suosituksi, että julkaisuvuonna siitä otettiin 35 painosta. Eikon Basilike saattoi olla haamukirjoitettu tai useamman kirjoittajan kirjoittama teos. Miltonin teos eroaa sikäli Eikon Basilikesta, että se ei vetoa tunteisiin vaan yrittää argumentoida tarkasti sekä vastata jokaiseen Eikonissa esitettyyn väitteeseen.
Milton epäilemättä uskoi haluavansa hyökätä Eikon Basilikea vastaan totuudella.  Eikonoklastes, kokonaiselta nimeltään Eikonolastes in Answer to a Book Intitl'd Eikon Basilike, The Portrature of his Sacred Majesty in his Solitudes and Sufferings, julkaistiin englanniksi kahtena eri versiona lokakuussa 1649. Siitä ilmestyi laajennettu versio vuonna 1650, ja se käännettiin pian latinaksi ja ranskaksi. Vuonna 1651 Miltonin kirjalle ilmestyi vastauskirja Eikon Aklastos ("murtumaton ikoni"), jonka kirjoitti kuningasmielinen Joseph Jane.
Teos

Milton aloittaa työnsä kertomalla, että hänelle annettiin tehtäväksi kirjoittaa Eikonoklastes ja että hän teki sen hallituksen hyväksi:  "Suhtaudun siihen minulle annettuna työnä ennemmin kuin itseni valitsemana".  Eikonoklastesin keskeinen argumentti on se, että tyrannia on kaikille monarkioille ominaista.
Miltonin mukaan Kaarle I kykeni alistamaan englantilaiset ja itse asiassa tekemään heistä orjiaan. Tämä tapahtui etenkin kuninkaan itse itselleen myöntämänsä veto-oikeuden avulla.
Milton hyökkää Eikon Basiliken retoriikaa vastaan ja väittää, että kirja voisi itse asiassa olla runoutta. Milton käsittelee Eikon Basiliken kaikkia puolia. Kritiikki ei kuitenkaan rajoitu pelkästään kirjan tyyliin ja kuvastoon. Eikonissa Kaarle I kertoo keksineensä termin "demagogue" (demagogi), mutta MIltonin mukaan sana on hyökkäys Englannin kansaa ja englannin kieltä vastaan.
Toiseen laitokseen Milton lisäsi väitteen jonka mukaan Kaarle I:n kannattajat ovat "epävakaata, irrationaalista ja kuvainpalvovaa roskajoukkoa".
Toisessa laitoksessa Milton myös korjasi kirjan nimiösivun mottoa, joka on peräisin Sallustiuksen teoksesta Bellum Iugurthinum. Motossa kuvataan erilaisia vallan väärinkäytöksiä, ja sitä käytetään perustelemaan, miksi monarkiat ovat yleisesti turmeltuneita. Toiseen laitokseen Milton lisäsi myös vastauksen Edward Hydelleja tämän teokselle The History of the Rebellion and Civil Wars.
Teemat

Milton esittää, että kaikki monarkistiset valtiojohdot saattavat orjuuttaa maansa väestön. Saman argumentin hän esitti jo teoksessaan The Tenure of Kings and Magistrates. Miltonin mukaan vapaus ei merkitse vain oikeutta omaisuuteen vaan siihen kuuluu myös vapaus monarkin mahdollisesta mielivaltaisesta vallankäytöstä. Lisäksi Milton puolusti kirjassa kalvinistisia periaatteita ja esitti, ettei reformaatio voi hyväksyä hyväksyä episkopaalista eikä monarkistista kontrollia. Miltonille presbyteerinen uskonto oli ainoa oikea uskonnon muoto.
Vuonna 1649 Milton alkoi kytkeä lukuisia proosateoksiaan suunnittelemansa eepokseen, ja Eikonoklastes oli yksi tällainen proosateos.  Onkin lukuisia samankaltaisuuksia Eikonoklastissa kuvatun Kaarle I:n monarkian ja Miltonin runoelmassa Kadotettu paratiisi kuvatun Saatanan helvetissa pitämän järjestyksen välillä. Eikonoklastesin loppupuolella kuvataan antikristillisten monarkkien nousua ja väitetään, että sellaiset ihmiset käyttävät moniselitteistä kieltä hankkiakseen valtaa. Runoelmassa Saatana käyttää juuri sentyyppistä retoriikkaa.
Arviointia

Teos epäonnistui sikäli, ettei Miltonin yleisesti katsota onnistuneen kumoamaan Eikon Basilikea. Toisaalta tutkijat ovat edelleen erimielisiä siitä, mikä Miltonin teoksen tarkoitus oikeastaan oli. Kyseessä oli ensimmäinen Miltonin laajasti luettu teos.  Julkinen mielipide tuki edelleen Kaarle I:tä,  mutta traktaatti pystyi vetoamaan laajempaan yleisöön kuin monet Miltonin aiemmista teoksista.
Sen jälkeen kun kuninkaanvalta oli Englannissa palautettu vuonna 1660, Milton ja muut tasavallan edustajat kohtasivat kostonhimoisen uuden valtiovallan ja Eikonoklastesin väitettiin oikeuttaneen monarkkien surmaamisia.   Milton ei kuitenkaan kuulunut niiden joukkoon, joille säädettiin kuolemanrangaistus Kaarle I:n  teloituksesta. Toisaalta kuninkaan julistus määräsi Miltonin teokset Eikonoklastes sekä Defensio pro Populo Anglicanon poltettavaksi, ja ne poltettiinkin julkisesti.  Teos pysyi silti suosittuna, ja siitä otettiin vuonna 1690  uusi painos mainion vallankumouksen jälkeen.
Aiheesta muualla

Eikonoklastes (Arkistoitu – Internet Archive) koko teksti englanniksi
Frank Heinemann

| Henkilötiedot |
| --- | --- | --- |
Koko nimi: Frank Heinemann
Syntymäaika: 8. tammikuuta 1965 (ikä 59)
Syntymäpaikka: Saksa
Pituus: 177 cm
Seura
Seura:  KFC Uerdingen
Tehtävä: päävalmentaja
Seurat
| Vuodet | Seura | O (M) |
| 1986–1996 |  VfL Bochum | 216 (15) |
Valmennusura
1996–2009 2009 2011–2013 2013–2014 2014 2016 2017 2019– 2019:  VfL Bochum (apuv.)  VfL Bochum  Hamburger SV (apuv.)  VfL Bochum (apuv.)  VfL Bochum  SV Darmstadt (apuv.)  FC Kaiserslautern (apuv.)  KFC Uerdingen (apuv.)  KFC Uerdingen
 Seurajoukkueuran tilastot kattavat vain kansalliset sarjat.
Frank Heinemann (s. 8. tammikuuta 1965) on saksalainen jalkapallovalmentaja ja entinen puolustaja-keskikenttäpelaaja. Hän toimii KFC Uerdingenin apuvalmentajana.
Ura

Heinemann aloitti peliuransa VfL Bochumin kakkosjoukkueessa 1983 ja onnistui murtautumaan seuran edustusmiehistöön 1986. Hän pelasi koko uransa seurassa edustaen sitä 195 Bundesliigaottelussa ja 21 2. Bundesliigaottelussa. Heinemannin uran suurin saavutus Bochumissa oli Saksan cupin finaaliesiintyminen kaudella 1987/88. Eintracht Frankfurt oli tuolloin vahvempi Lajos Détárin maalilla 1–0. Heinemann lopetti pelaajauransa 31-vuotiaana 1996.
Pelaajauransa jälkeen Heinemann on jatkanut jalkapallon parissa toimien VfL Bochumin organisaatiossa apulaisvalmentajana. Hän on tehnyt yhteistyötä lukuisten eri päävalmentajien kanssa vuodesta 1996 lähtien. Parhaimmillaan Heinemann on ollut mukana luotsaamassa seuraa UEFA Cupiin kahteen otteeseen, 1997 Klaus Toppmöllerin ja 2004 Peter Neururerin kanssa.
33 VfL Bochumissa vietetyn vuoden jälkeen Heinemann nousi syyskuussa 2009, ainakin väliaikaisesti, seuran päävalmentajaksi, kun huonosti alkanut bundesliigakausi toi potkut sveitsiläiselle Marcel Kollerille.  Debyyttiottelussaan Heinemann johdatti Bochumin 0–1 vierasvoittoon 1. FC Nürnbergistä.  Heinemannin pesti jäi kuitenkin lyhyeksi, kun Heiko Herrlichistä tuli lokakuun lopussa Bochumin uusi päävalmentaja.
Maaliskuusta 2010 lähtien Heinemann on toiminut VfL Bochumin organisaatiossa nuorisovalmennuksen koordinaattorina. Toukokuussa 2011 hän allekirjoitti kolmivuotisen sopimuksen Hamburger SV:n apulaisvalmentajan tehtävästä.  Heinemann toimi HSV:ssä apuvalmentajana Michael Oenningin ja Thorsten Finkin alaisuudessa. Kauden 2012/13 jälkeen hän palasi VfL Bochumiin Peter Neururerin apuvalmentajaksi.  Neururerin saatua potkut joulukuun alussa 2014 nousi Heinemann Bochumin päävalmentajaksi.  Hän valmensi seuraa toisella päävalmentajapostillaan kuukauden ajan neljässä 2. Bundesliigan ottelussa. Vuoden lopussa hänet korvasi Gertjan Verbeek. Kevätkauden Heinemann toimi Bochumin kykyjenetsijänä, kunnes hänen sopimuksensa seuran kanssa päättyi kesällä 2015.
Kaudeksi 2016/17 Heinemann palasi valmennustehtäviin SV Darmstadtiin Norbert Meierin apuvalmentajaksi. Pesti päättyi kuitenkin potkuihin jo joulukuussa 2016. Tammikuussa 2017 hänen uransa jatkui Meierin aisaparina 1. FC Kaiserslauternissa. Kaiserslauternista kaksikko sai potkut syyskuussa 2017.
Helmikuussa 2019 Heinemannin yhteistyö Meierin kanssa jatkui 3. Ligassa KFC Uerdingenissä. Uerdingenin valuttua sarjataulukossa kohti alempaa keskikastia seitsemän voitottoman ottelun myötä, seurajohto päätyi erottamaan Meierin maaliskuun lopussa ja nosti Heinemannin seuran päävalmentajaksi kauden loppuun ulottuvalla sopimuksella. Huhtikuussa Heinemann palasi apuvalmentajan tehtävään Heiko Vogelin tultua seuran päävalmentajaksi.
Englannin kakkosliigan kausi 2012–2013

| Englannin kakkosliigan kausi 2012-2013 |
| --- | --- |
Joukkueiden määrä:  24
Ajankohta:  18.elokuuta 2012- 27.huhtikuuta 2013
Mestari:  Gillingham FC
Nousseet joukkueet:  Gillingham FC Rotherham United FC Port Vale FC Bradford City AFC
Pudonneet joukkueet:  Barnet FC Aldershot Town FC
Maalit:  1415 (2,56 per ottelu)
Paras maalintekijä:  Tom Pope, Port Vale (31)
Yleisökeskiarvo:  4 390
Ylempi sarjataso:  Ykkösliiga
Alempi sarjataso:  Konferenssi
  ← 2011–2012 :  2013–2014 → 
Englannin jalkapallon neljänneksi korkein sarjataso, ja The Football Leaguen kolmanneksi korkein sarjataso Englannin Kakkosliiga, pelattiin kaudella 2012-2013 24 joukkueen voimin. Sarjasta nousi seuraavan kauden ykkösliigaan kolme joukkuetta, ja kaksi joukkuetta putosi Englannin konferenssiin. Sarjan voitti Gillingham FC.
Sarjataulukko

|  #  |  Joukkue   |  O |  V |  T |  H |  TM  |  PM  |  ME  |  P  |
| --- | --- | --- | --- | --- | --- | --- | --- | --- | --- |
| 1 | Gillingham FC  | 46 | 23 | 14 |  9 | 66 | 39 | +27 | 83 |
| 2 | Rotherham United FC  | 46 | 24 |  7 | 15 | 74 | 59 | +15 | 79 |
| 3 | Port Vale FC  | 46 | 21 | 15 | 10 | 87 | 52 | +35 | 78 |
| 4 | Burton Albion FC  | 46 | 22 | 10 | 14 | 71 | 65 | +6 | 76 |
| 5 | Cheltenham Town FC  | 46 | 20 | 15 | 11 | 58 | 51 | +7 | 75 |
| 6 | Northampton Town FC  | 46 | 21 | 10 | 15 | 64 | 55 | +9 | 73 |
| 7 | Bradford City FC  | 46 | 18 | 15 | 13 | 63 | 52 | +11 | 69 |
| 8 | Chesterfield FC  | 46 | 18 | 13 | 15 | 60 | 45 | +15 | 67 |
| 9 | Oxford United FC  | 46 | 19 |  8 | 19 | 59 | 60 | -1 | 65 |
| 10 | Exeter City FC  | 46 | 18 | 10 | 18 | 63 | 62 | +1 | 64 |
| 11 | Southend United FC  | 46 | 16 | 13 | 17 | 61 | 55 | +6 | 61 |
| 12 | Rochdale AFC  | 46 | 16 | 13 | 17 | 68 | 70 | -2 | 61 |
| 13 | Fleetwood Town FC  | 46 | 15 | 15 | 16 | 55 | 57 | -2 | 60 |
| 14 | Bristol Rovers FC  | 46 | 16 | 12 | 18 | 60 | 69 | -9 | 60 |
| 15 | Wycombe Wanderers FC  | 46 | 17 |  9 | 20 | 50 | 60 | -10 | 60 |
| 16 | Morecambe FC  | 46 | 15 | 13 | 18 | 55 | 61 | -6 | 58 |
| 17 | York City FC  | 46 | 12 | 19 | 15 | 50 | 60 | -10 | 55 |
| 18 | Accrington Stanley FC  | 46 | 14 | 12 | 20 | 51 | 67 | -16 | 54 |
| 19 | Torquay United FC  | 46 | 13 | 14 | 19 | 55 | 62 | -7 | 53 |
| 20 | AFC Wimbledon  | 46 | 14 | 11 | 21 | 54 | 76 | -22 | 53 |
| 21 | Plymouth Argyle FC  | 46 | 13 | 13 | 20 | 46 | 55 | -9 | 52 |
| 22 | Dagenham & Redbridge FC  | 46 | 13 | 12 | 21 | 55 | 62 | -7 | 51 |
| 23 | Barnet FC  | 46 | 13 | 12 | 21 | 47 | 59 | -12 | 51 |
| 24 | Aldershot Town FC  | 46 | 11 | 15 | 20 | 42 | 60 | -18 | 48 |
Karsinta ykkösliigaan > Välierät

| Joukkue #1 | Yht>  | Joukkue #2 | 1>  osa | 2>  osa |
| --- | --- | --- | --- | --- |
| Burton Albion FC | 4-5 | Bradford City AFC | 3-2 | 1-3  |
| Cheltenham Town FC | 0-3 | Northampton Town FC | 0-1 | 0-1 |
Karsinta ykkösliigaan > Loppuottelu

| Joukkue #1 | Tulos | Joukkue #2 |
| --- | --- | --- |
| Northampton Town FC | 1-2 | Bradford City AFC |
Bradford City nousi Ykkösliigaan.
Käännös suomeksi
Foxfield Junction

| ”Foxfield Junction” Andy McCoy |
| --- | --- | --- |

Singlen tiedot
 Albumilta: Building On Tradition
 Julkaistu: 1995
 Formaatti: CDS
 Tyylilaji: rock
 Kesto: 03.53
 Levy-yhtiö: Johanna
Andy McCoyn muut singlet
| ”Too Much Ain’t Enough / Knee Deep In Sky High” 1991 | ”Foxfield Junction” 1995 | ”Let It Rock” 1995 |
Foxfield Junction on Andy McCoyn kolmas single. Se julkaistiin vuonna 1995 levymerkillä Johanna Kustannus.
Kappaleet

Foxfield Junction – 03.53
Born Again Electric – 03.44
Ferran Adrià

Ferran Adrià (2014).
Ferran Adrià i Acosta (s. 14. toukokuuta 1962) on katalonialainen ja espanjalainen kokki, jonka ravintola El Bulli Costa Bravalla oli yksi Euroopan parhaimmista.
Nestemäinen oliivi
Ferran Adrià aloitti uransa 1980-luvun alussa Hotel Playafelsissä Castelldefelsissä. Siellä hän oppi espanjalaisen ruoan laittamisen salaisuuksia. 19-vuotiaana asevelvollisena hän toimi kokkina. Vuonna 1984 hän pääsi El Bulliin. 18 kuukaudessa hän nousi pääkokiksi. El Bulli on saanut kolme Michelin-tähteä.
Adrià on julkaissut useita ruokakirjoja.
Aiheesta muualla

Wikimedia Commonsissa on kuvia tai muita tiedostoja aiheesta .
Great Chefs Biography
About.com Biography
Interview with The Guardian
Européennes

|  Européennes> Kappaleen tiedot |
| --- | --- |
Esittäjä(t):  Cocktail Chic
Säveltäjä(t):  Georges Costa Michel Costa
Sanoittaja(t):  Georges Costa Michel Costa Daniel Costa
Euroviisutiedot
Vuosi:  1986
Maa:  Ranska
Kieli:  ranska
Sijoitus:  17.
Pisteet:  13
Sanat:  sanoitus
Muuta:  Kapellimestarina Jean-Claude Petit
Européennes on Cocktail Chicin esittämä kappale, joka edusti Ranskaa vuoden 1986 Eurovision laulukilpailussa Norjan Bergenissä.
Kappale sijoittui Euroviisuissa seitsemänneksitoista 13 pisteellä.
Englannin kielen opetus vieraana kielenä

Englannin oppitunti venäläisessä koulussa.
Viitatessa englannin kielen käyttöön, opiskeluun tai sen opettamiseen, käsitteellä ‘englanti toisena kielenä’ (engl. English as a second language, ESL) viitataan edellä mainittuihin maissa, joissa englannin kielellä on virallinen asema. Tällä tarkoitetaan siis kielen opiskelua tai käyttöä maassa, jossa valtaväestön äidinkieli on englanti. Käsite ‘englanti vieraana kielenä’ (engl. English as a foreign language, EFL) viittaa puolestaan edellä mainittuihin maissa, joissa englannin kielellä ei ole virallista asemaa, ts. maat, joissa englantia opiskellaan täysin vierasperäisenä kielenä. Näihin käsitteisiin liittyy erilaisia pedagogisia lähestymistapoja. Se, että valitaanko kielen opetuksen näkökulmaksi ESL vai EFL näkyy kielen opetustavoissa ja oppimistavoitteissa sekä myös laajemmin opetusympäristössä.
Näkökulmia englannin asemaan ja opetukseen maailmalla

Ottaen huomioon, että englannin kielellä on enemmän sitä toisena kielenä puhuvia käyttäjiä kuin ns. natiivipuhujia, osa alan asiantuntijoista on sitä mieltä, että käsitystä standardista englannin kielen muodosta on haastettava. Tämän vuoksi uusia näkökulmia toisen kielen opettamiseen on esitetty.
Kachrun kolmen kehän malli

‘Maailman englantien kolmen kehän malli’ on Kachrun vuonna 1985 kehittämä malli englannin kielen kansainvälisestä asemasta. Malli koostuu kolmesta sisäkkäin olevasta kehästä, joihin sijoitetaan valtiot sen mukaan, minkälainen asema englannin kielillä niissä on. Kehän ytimessä (engl. inner circle) ovat maat, joissa puhutaan äidinkielenä englantia. Näihin kuuluvat esim. Yhdysvallat, Yhdistynyt kuningaskunta, Australia ja Uusi-Seelanti. Keskimmäinen kehä (engl. outer circle) puolestaan kuvaa Ison-Britannian entisiä siirtomaita. Näihin kuuluvat esim. Intia ja Nigeria. Tämän kehän maissa englannista on tullut yleinen käyttökieli, mutta tämä johtuu ulkoisesta vaikutuksesta. Mallin uloin kehä (engl. expanding circle) taas kuvaa maita, joissa englannilla ei ole mitään virallista asemaa. Kieltä saatetaan käyttää esim. työn tai harrastuksen parissa. Näihin maihin kuuluvat esim. Suomi, Venäjä ja Brasilia. Kahden sisimmän kehän kielten opiskelijoiden katsotaan kuuluvan ESL:n piiriin, kun taas uloimman kehän opiskelijat kuuluisivat EFL:n piiriin. Perinteisesti EFL:n piiriin kuuluvissa maissa on myös kokeiltu ESL:n mukaisia opetusmenetelmiä oppimistulosten vertailuksi.
Muita näkökulmia

Myös muita pedagogisia näkökulmia on esitetty englannin kielen opiskeluun. Alla on lueteltu muutamia yleisimpiä.
Englanti kansainvälisenä kielenä (engl. English as an international language, EIL) on lähestymistapa, joka huomioi sen, että ns. ‘natiivikeskeisyys’ (eli näkökulmat, joiden keskiössä on äidinkielenä englantia puhuvat) ei ole olennaisinta kielen opiskelussa. Tästä syystä EIL:n lähtökohta on erottautua malleista, jotka korostavat tai ihannoivat natiivipuhujia.
Englanti muiden kielten puhujille (engl. English to speakers of other languages, ESOL) on eräänlainen sateenvarjotermi EFL:lle ja ESL:lle. Termi puhkesi reaktiona kritiikkiin siitä, miten ESL:ssä korostetaan sitä, miten englanti on opiskelijoiden toinen kieli, kun se saattaa olla joidenkin kolmas tai neljäs opiskelema kieli.
Englanti erikoistarkoituksiin (engl. English for special purposes, ESP) tarkoittaa englannin kielen opetusta, joka keskittyy tiettyyn alaan, ammattiin tai aihealueeseen. ESP-menetelmällä järjestettävä opetus voi tapahtua kurssimenetelmällä. Kurssin keskityksenä voi olla esimerkiksi hotelli- tai rakennusalan sanasto ja fraasit.
Fine Line

| Fine Line Harry Styles |
| --- | --- | --- |

Studioalbumin tiedot
 Julkaistu: 13. joulukuuta 2019
 Tuottaja(t):  Tyler Johnson  Kid Harpoon  Sammy Witte  Greg Kurstin  Jeff Bhasker 
 Tyylilaji: pop
 Kesto: 46.43
 Levy-yhtiö: Columbia Records
Listasijoitukset
   Britannian albumilista: 2.   Suomen virallinen albumilista: 5.   Billboard 200: 1. 
Harry Stylesin muut studioalbumit
| Harry Styles 2017 | Fine Line 2019 | Harry's House 2022 |
Singlet albumilta Fine Line
 ”Lights Up” Julkaistu: 11. lokakuuta 2019  ”Adore You” Julkaistu: 6. joulukuuta 2019  ”Falling” Julkaistu: 7. maaliskuuta 2020  ”Watermelon Sugar” Julkaistu: 15. toukokuuta 2020  ”Golden” Julkaistu: 23. lokakuuta 2020  ”Treat People with Kindness” Julkaistu: 9. tammikuuta 2021
Fine Line on laulaja-lauluntekijä Harry Stylesin toinen sooloalbumi, joka julkaistiin 13. joulukuuta 2019.
Albumi oli ehdolla vuoden 2021 Grammy-palkintogaalassa kategoriassa ”Paras pop-albumi”. Albumin kappaleella ”Watermelon Sugar” Styles voitti Grammyn kategoriassa ”Paras pop-sooloesitys”. Ehdokkuuden sai myös ”Adore You” -kappaleen musiikkivideo.
Suomen virallisella listalla albumi oli parhaimmillaan sijalla viisi. Yhdysvaltalaisella Billboard 200 -albumilistalla Fine Line nousi ensimmäiselle sijalle ja Britannian albumilistalla se saavutti toisen sijan.
Kappaleet

Golden – 3.29
Watermelon Sugar – 2.54
Adore You – 3.27
Lights Up – 2.52
Cherry – 4.19
Falling – 4.00
To Be So Lonely – 3.12
She – 6.03
Sunflower, Vol. 6 – 3.42
Canyon Moon – 3.10
Treat People with Kindness – 3.17
Fine Line – 6.18
Listasijoitukset

| Lista | Sijoitus | Lähde |
| --- | --- | --- |
|  Britannian albumilista | 2. |  |
|  Suomen virallinen albumilista | 5. |  |
|  Billboard 200 | 1. |  |
Emily Lau

| Emily Lau 劉慧卿 |
| --- | --- |

Demokraattisen puolueen puheenjohtaja
 16.12.2012 – 4.12.2016  
Edeltäjä:  Albert Ho
Seuraaja:  Wu Chi-wai
LegCon edustaja
 1.7.1998 – 30.9.2016  
Henkilötiedot
Syntynyt: 21. tammikuuta 1952 (ikä 72)  Brittiläinen Hongkong
Kansalaisuus:   britti (1982–1997)  kiinalainen –  hongkongilainen
Ammatti:  toimittaja, poliitikko
Tiedot
Puolue:  DP
Muut puolueet:  Rintama (–2008)
Tutkinnot:  Etelä-Kalifornian yliopisto London School of Economics
Emily Lau Wai-hing (kiin.: 劉慧卿; Jyutping: Lau4 Wai3-hing1; s. 21. tammikuuta 1952) on hongkongilainen poliitikko, joka on toiminut Hongkongin lainsäädäntöneuvoston (LegCo) edustajana sekä demokraattisen puolueen puheenjohtajana.
Tausta ja yksityiselämä

Lau valmistui kandidaatiksi Etelä-Kalifornian yliopistosta pääaineenaan journalismi vuonna 1976, minkä jälkeen hän työskenteli vuoden toimittajana hongkongilaisille South China Morning Post -lehdelle. 1978–1984 hän työskenteli Hong Kong TVB - ja BBC-kanaville. Lau jatkoi opintojaan LSE-yliopistossa pääaineenaan kansainväliset suhteet ja valmistui maisteriksi vuonna 1982. Vuosina 1987–1990 hän toimi yliopistolehtorina Hongkongin kiinalaisessa yliopistossa ja sittemmin Hongkongin yliopistossa. Vuosina 1989–1991 Lau toimi Hongkongin journalistiliiton puheenjohtajana.
Vuosina 1983–1985 Lau oli naimisissa John Ballin kanssa. Vuonna 1989 Lau meni uudestaan naimisiin Winston Poonin kanssa. Laulle myönnettiin Britannian kansalaisuus vuonna 1982 ensimmäisen avioliittonsa kautta. Hän ilmoitti luopuvansa tästä ja hakevansa tilalle Hongkongin passia vuonna 1997.
Poliittinen ura

Lau on kertonut, että lähti politiikkaan todistaakseen, että Britannian pääministeri Margaret Thatcher oli väärässä väittäessään, että Hongkongin asukkaat olivat kaikin puolin tyytyväisiä Britannian sopimukseen Kiinan kanssa. Hänet valittiin nykyistä LegCoa edeltäneeseen parlamenttiin Hongkongin ensimmäisten vaaleilla valittujen naisten joukossa vuonna 1991.. Vuonna 1994 hän vetosi Britannian parlamenttiin, jotta 3,5 miljoonaa hongkongilaista saisi Britannian kansalaisuuden, ja johti kaksi vuotta myöhemmin hongkongilaisen delegaation Lontooseen lobbaamaan asiaa, mutta kampanjoinnin tulokset jäivät laihoiksi.
Vuonna 2012 Lau valittiin demokraattisen puolueen puheenjohtajaksi. Hän oli ensimmäinen tehtävään valittu nainen. Häntä edeltänyt puheenjohtaja Albert Ho irtisanoutui puolueen huonon vaalituloksen takia. Puheenjohtajaksi noustuaan Lau kertoi haluavansa rekrytoida enemmän naisia puolueeseen. Hän uusi puheenjohtajan paikkansa vuonna 2014.
1990-luvulta lähtien Laun poliittiset vastustajat ovat yhä enenevässä määrin pyrkineet leimaamaan tätä agitaattoriksi ja kapinalliseksi. Hän on profiloitunut ennen kaikkea hongkongilaisten puolustajana sekä Britannian että Kiinan ylivaltaa vastaan.
Hongkongin protestien puhjettua vuonna 2019 Lau asettui tukemaan mielenosoittajia. Hän myös totesi, että Britannian tulisi edelleen myöntää brittipasseja hongkongilaisille. Myöhemmin hän on myös arvostellut kovasanaisesti hallintojohtaja Carrie Lamia, jonka johdolla tulevissa LegCon vaaleissa ehdokkaiksi saisivat asettua vain "patriootit".
Galleria

Lau tiedotustilaisuudessa ns. sateenvarjo-protestien aikana vuonna 2014
Lau Oslossa vuonna 2010
Lau pitämässä DP:n tiedotustilaisuutta vuonna 2015
Lau ja Hongkongin yliopisto-opiskelijoiden liiton pääsihteerin, Crystal Chow, vuonna 2009.
Aiheesta muualla

Emily Laun Twitter-tili
Emily Laun Facebook-sivu
Ferran Sibila

| Henkilötiedot |
| --- | --- | --- | --- |
Koko nimi: Ferran Sibila Pont
Syntymäaika: 13. heinäkuuta 1988 (ikä 36)
Syntymäpaikka: Gironella, Espanja
Seura
Seura: IFK Värnamo
Tehtävä: päävalmentaja
Valmennusura
2017–2018: GIF Sundsvall (apuvalmentaja)
2019–2021: IFK Göteborg (apuvalmentaja)
2021–2022: Barnsley FC (apuvalmentaja)
2022–2023: Malmö FF (apuvalmentaja)
2024: HJK
2024: HJK (apuvalmentaja)
2024–: IFK Värnamo

espanjalainen jalkapallovalmentajaMalline:SHORTDESC:espanjalainen jalkapallovalmentaja
Ferran Sibila Pont (s. 13. heinäkuuta 1988) on espanjalainen jalkapallovalmentaja. Hän toimii Allsvenskanissa pelavaan IFK Värnamon päävalmentajana.
Hän toimi tammikuusta 2024 toukokuuhun 2024 Veikkausliiga-seura HJK:n apuvalmentajana. Ennen apuvalmentajuutta Sibila toimi 12 päivän ajan HJK:n päävalmentajana, mutta hänet jouduttiin alentamaan apuvalmentajaksi, sillä Sibila ei täyttänyt Veikkausliigan lisenssiehtoja.
Ennen HJK:ta Sibila toimi muun muassa Allsvenskanissa pelaavan Malmö FF:n apuvalmentajana vuosina 2022–2023.